Um d Wett schwimme, ins Wasser hopse, Dooder Mann oder Taucherlis spiele isch für uns so ebbis Schöns gsin, dass mr kuum de nächschte Daag hen könne verwaarte für widder ins Aktibädli seckle. Ä Holzzaun, ä kleiner Flecke grüeni Wiis, ä Dusch un ä paar Umkleidekabine: Des isch unser Paradiis gsin. Unser Erlebnisbad. Kei Sauna, kei Whirl - Pool, kei Massagesalon, Solarium, Kosmetik - Angebot, Wellness - Farm oder Fitness - Center het uns könne vun unserm Glück ablenke. Vu me so n e eifache Glück!